proxectonos/corpus_dominio_legal_administrativo_tmp huggingface dataset:
RESOLUCIÓN do 25 de xuño de 2025 pola que se dá publicidade da Resolución do 30 de maio de 2025 pola que se modifica a Resolución do 7 de xuño de 2024 pola que se encarga á sociedade Redes de Telecomunicación Galegas Retegal, S.A. o desenvolvemento, xestión e mantemento de infraestruturas públicas como soporte á dixitalización e desenvolvemento das estratexias de Smart Villages en poboacións rurais, cofinanciada co Fondo Europeo Agrícola de Desenvolvemento Rural (Feader) no marco do Plan estratéxico da política agraria común (PEPAC) 2023-2027.
Axencia para a Modernización Tecnolóxica de Galicia — III. Outras disposicións — 07/07/2025

De conformidade co previsto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade da Resolución do 30 de maio de 2025 pola que se modifica a Resolución do 7 de xuño de 2024 pola que se encarga á sociedade Redes de Telecomunicación Galegas Retegal, S.A. o desenvolvemento, xestión e mantemento de infraestruturas públicas como soporte á dixitalización e desenvolvemento das estratexias de Smart Villages en poboacións rurais, cofinanciada co Fondo Europeo Agrícola de Desenvolvemento Rural (Feader) no marco do Plan estratéxico da política agraria común (PEPAC) 2023-2027.
1. Actividade: execución dun programa de investimentos para o desenvolvemento das infraestruturas públicas necesarias como soporte para o despregamento do equipamento de telecomunicacións para a dixitalización e desenvolvemento de estratexias Smart Villages en núcleos rurais, no marco do Plan estratéxico da política agraria común (PEPAC) 2023-2027 en Galicia, incluíndo:
– Execución dos investimentos precisos para a construción das instalacións, incluíndo adecuación de terreos, execución de torres e casetas, acometidas eléctricas e equipamento auxiliar preciso para a súa xestión e posta á disposición dos operadores.
– Xestión das infraestruturas construídas no marco desta actuación durante o período de execución dos investimentos, incluíndo o seu mantemento e explotación.
2. Natureza e alcance da xestión encargada: este encargo ten natureza intrasubxectiva ao ter a sociedade Redes de Telecomunicación Galegas, Retegal, S.A. a consideración de medio propio instrumental e servizo técnico da Administración da Xunta de Galicia, de acordo co establecido no Decreto 352/2009, do 2 de xullo (DOG núm. 140, do 20 de xullo).
3. Prazo de vixencia: desde o 7 de xuño de 2024 ata o 31 de decembro de 2025.
4. Modalidade de financiamento: esta actuación financiarase con cargo á partida orzamentaria 10.A1.571A.603.0 dos orzamentos da Axencia para a Modernización Tecnolóxica de Galicia, con código de proxecto 2024 00006. Este crédito está cofinanciado nun 60 % polo Fondo Europeo Agrícola de Desenvolvemento Rural (Feader), nun 12 % polo Ministerio de Agricultura, Pesca e Alimentación, e nun 28 % pola Xunta de Galicia no marco da subintervención 6872_06_ Dixitalización. Smart Villages do Plan estratéxico da política agraria común (PEPAC) 2023-2027 en Galicia.
Santiago de Compostela, 25 de xuño de 2025
EXTRACTO da Resolución do 2 de xullo de 2025 pola que se convocan bolsas de formación en unidades e áreas dirixidas ao estudantado da Universidade de Vigo para o curso 2025/26.
Universidade de Vigo — III. Outras disposicións — 09/07/2025

BDNS (Identif.) 844082.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/844082
Primeiro.
Persoas beneficiarias
Estudantado que está matriculado en centros propios no curso 2025/26 e durante todo o período de duración da bolsa, nas titulacións oficiais de grao ou máster universitario sinaladas no anexo II, no campus en que se opta á bolsa.
Segundo.
Obxecto
O obxecto da bolsa é fomentar unha mellor formación teórica e práctica do estudantado, colaborando, en réxime de compatibilidade cos seus estudos, en actividades vinculadas á titulación en que se matricula.
Terceiro.
Bases reguladoras
Resolución reitoral pola que se convocan bolsas de formación en unidades e áreas dirixidas ao estudantado da Universidade de Vigo para o curso 2025/26.
Cuarto.
Contía
A contía total do crédito destinado a estas axudas será de oitenta e un mil oitocentos corenta e seis euros con sesenta céntimos (81.846,60 €).
Quinto.
Prazo de presentación de solicitudes
Desde o 3 ata o 31 de xullo de 2025.
Vigo, 2 de xullo de 2025
EXTRACTO da Resolución do 2 de xullo de 2025 pola que se convocan bolsas de formación en centros universitarios dirixidas ao estudantado desta universidade para o curso 2025/26.
Universidade de Vigo — III. Outras disposicións — 09/07/2025

BDNS (Identif.): 844078.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/844078
Primeiro. Persoas beneficiarias
Alumnado que estea matriculado/a en centros propios no curso 2025/26 nas titulacións oficiais de grao ou máster universitario sinaladas no anexo II, no campus no cal se opta á bolsa.
Segundo. Obxecto
O obxecto da bolsa é fomentar unha mellor formación teórica e práctica do estudantado, colaborando, en réxime de compatibilidade cos seus estudos, en actividades vinculadas á titulación en que se matricula.
Terceiro. Bases reguladoras
Resolución reitoral pola que se convocan bolsas de formación en centros universitarios dirixidas ao estudantado da Universidade de Vigo para o curso 2025/26.
Cuarto. Contía
A contía total do crédito destinado a estas bolsas ascende a un máximo de cento trinta e dous mil oitenta e un euros con corenta e un céntimos (132.081,41 €).
Quinto. Prazo de presentación de solicitudes
Desde o 3 ata o 31 de xullo de 2025.
Vigo, 2 de xullo de 2025
EXTRACTO da Orde do 24 de xuño de 2025 pola que se convocan, para o ano 2025, as axudas destinadas á creación e consolidación das organizacións de produtores pesqueiros e asociacións de organizacións de produtores pesqueiros, con ámbito de actuación na Comunidade Autónoma de Galicia, cofinanciadas co Fondo Europeo Marítimo, de Pesca e de Acuicultura (FEMPA) (código de procedemento PE155D).
Consellería do Mar — III. Outras disposicións — 09/07/2025

BDNS: (Identif.): 844506.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/844506
Primeiro. Entidades beneficiarias
Poderán ser entidades beneficiarias desta axuda as organizacións de produtores pesqueiros e as súas asociacións recoñecidas no ámbito da Comunidade Autónoma de Galicia a partir do 1 de xaneiro de 2014.
Segundo. Obxecto
O obxecto desta orde é convocar, para o exercicio 2025, a concesión de axudas ás organizacións de produtores do sector pesqueiro e da acuicultura no ámbito da Comunidade Autónoma de Galicia, no marco do Fondo Europeo Marítimo, de Pesca e de Acuicultura (FEMPA), para o período 2021-2027 (código de procedemento PE155D), destinadas á consolidación de organizacións de produtores pesqueiros (OPP) e de asociación de organizacións de produtores pesqueiros (AOP), recoñecidas no ámbito da Comunidade Autónoma de Galicia.
Terceiro. Bases reguladoras
Orde do 26 de setembro de 2024 pola que se establecen as bases reguladoras para a concesión de diferentes liñas de axudas ás organizacións de produtores do sector pesqueiro e da acuicultura no ámbito da Comunidade Autónoma de Galicia, no marco do Fondo Europeo Marítimo, de Pesca e de Acuicultura (FEMPA), para o período 2021-2027 (códigos de procedemento PE155C e PE155D) (DOG núm. 193, do 7.10.2024).
As bases reguladoras foron publicadas no Diario Oficial de Galicia número 193, do 7 de outubro de 2024.
Cuarto. Importe
Para o ano 2025 o importe total máximo das subvencións que se concedan será de 400.000,00 euros, e as axudas concederanse con cargo ás aplicacións orzamentarias 2025.16.02.723B.780.0 e 2025.16.02.723B.770.0, que figuran dotadas no orzamento de gastos da Consellería do Mar para o ano 2025.
Quinto. Prazo de presentación de solicitudes
Para esta convocatoria, o prazo de presentación das solicitudes será dun (1) mes contado a partir do día seguinte ao da publicación desta orde no Diario Oficial de Galicia.
No caso de que o último día sexa inhábil, entenderase prorrogado ao primeiro día hábil seguinte.
Santiago de Compostela, 24 de xuño de 2025
RESOLUCIÓN do 1 de xullo de 2025, da Dirección Xeral de Emprego Público e Administración de Persoal, pola que se anuncia a exposición das listaxes provisionais de axudas aprobadas e denegadas dos criterios de repartición do Fondo de Acción Social do exercicio económico 2024, relativos á axuda para a atención de persoas con discapacidade.
Consellería de Facenda e Administración Pública — III. Outras disposicións — 09/07/2025

De conformidade co establecido na norma 9.2 do Acordo do Consello da Xunta de Galicia polo que se autorizan os criterios de repartición e a convocatoria do Fondo de Acción Social para o exercicio económico do ano 2024, relativos á axuda para a atención de persoas con discapacidade para o persoal da Administración xeral da Comunidade Autónoma de Galicia e das entidades públicas instrumentais do sector público autonómico enunciadas na letra a) do artigo 45 da Lei 16/2010, do 17 de decembro, aprobados polo Consello da Xunta de Galicia do 14 de abril de 2025 e publicados pola Resolución da Dirección Xeral de Emprego Público e Administración de Persoal do 15 de abril de 2025 (DOG núm. 79, do 25 de abril), o anuncio de exposición das listaxes provisionais de admitidos e excluídos publicarase no
Diario Oficial de Galicia
.
Dado que nas listaxes preceptivas figuran datos de carácter identificativo, de características persoais, económicos ou de saúde protexidos pola Lei orgánica 3/2018, do 5 de decembro, de protección de datos persoais e garantía dos dereitos dixitais, cuxa publicación pode lesionar o dereito constitucional á intimidade das persoas solicitantes ou causantes das axudas, cómpre realizar a publicación coas limitacións e reservas establecidas no artigo 46 da Lei 39/2015, do 1 de outubro, do procedemento administrativo común das administracións públicas.
Dando cumprimento ao prescrito, esta dirección xeral
Primeiro. Facer públicas as listaxes provisionais das axudas aprobadas e denegadas dos criterios de repartición do Fondo de Acción Social do exercicio económico 2024 relativos á axuda para a atención de persoas con discapacidade na páxina web da Dirección Xeral de Emprego Público e Administración de Persoal http://funcionpublica.xunta.es/?q=FAS.
Para o coñecemento íntegro do acto, as persoas solicitantes deberán introducir nos espazos habilitados para o efecto o NIF e o código de impresión da súa solicitude.
Segundo. Contra a resolución provisional dos expedientes, as persoas interesadas poderán presentar reclamación e, de ser o caso, emendar os defectos causantes da exclusión provisional, desde o día seguinte ao da publicación desta resolución no
Diario Oficial de Galicia
e ata o 10 de setembro, de forma dixital a través da sede electrónica da Xunta de Galicia (https://sede.xunta.gal/portada) mediante o trámite de solicitude xenérica, a través do servizo PR004A –Presentación electrónica de solicitudes, escritos e comunicacións que non conten cun sistema electrónico específico nin cun modelo electrónico normalizado– e dirixiranse á Consellería de Facenda e Administración Pública, unidade Dirección Xeral de Emprego Público e Administración de Persoal.
Santiago de Compostela, 1 de xullo de 2025
RESOLUCIÓN do 1 de xullo de 2025 pola que se ordena a publicación do Acordo do Consello da Xunta de Galicia, do 30 de xuño de 2025, polo que se aproba a modificación da relación de postos de traballo da Axencia de Turismo de Galicia.
Consellería de Facenda e Administración Pública — III. Outras disposicións — 09/07/2025

A aprobación da modificación da relación de postos de traballo da Axencia de Turismo de Galicia xustifícase polas razóns indicadas no punto primeiro do acordo.
En consecuencia, consultadas as organizacións sindicais presentes na Mesa de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do 30 de xuño de 2025, adoptou o seguinte
Primeiro. Aprobar a modificación da relación de postos de traballo da Axencia de Turismo de Galicia, nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 30 de xuño de 2025, relativo á aprobación da modificación da relación de postos de traballo da Axencia de Turismo de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 1 de xullo de 2025
ORDE do 4 de xullo de 2025 pola que se concede a Medalla Emilia Pardo Bazán para o recoñecemento de accións relevantes en prol da igualdade entre mulleres e homes.
Consellería de Política Social e Igualdade — III. Outras disposicións — 11/07/2025

O Decreto 53/2019, do 23 de maio, polo que se crea e se regula a Medalla Emilia Pardo Bazán para o recoñecemento de accións relevantes en prol da igualdade entre mulleres e homes, prevé a concesión, con carácter anual, de ata un máximo de tres condecoracións, baixo a denominación Medalla Emilia Pardo Bazán, coa finalidade de recoñecer publicamente as accións desenvolvidas na Comunidade Autónoma de Galicia por parte de persoas, colectivos, entidades ou institucións, tanto públicas como privadas, que teñan contribuído e destacado na defensa da igualdade de dereitos e oportunidades entre mulleres e homes.
O artigo 14 do dito Decreto 53/2019, do 23 de maio, prevé que a concesión da medalla se efectuará por orde da persoa titular da consellería con competencias en materia de igualdade, a quen lle corresponderá adoptar a decisión de outorgar a medalla ás persoas propostas pola Comisión de Valoración.
Tendo en conta a proposta efectuada pola Comisión de Valoración o día 3 de xullo de 2025 e o previsto no artigo antes indicado, mediante esta orde concédese a Medalla Emilia Pardo Bazán ás persoas e entidades que se indican a seguir.
Polo exposto,
Conceder a Medalla Emilia Pardo Bazán a:
– Manuela López Besteiro.
– María Teresa Portela Rivas.
– Unidade de Policía Nacional Adscrita de Galicia (UPA)-Sistema VioXén.
Santiago de Compostela, 4 de xullo de 2025
RESOLUCIÓN do 4 de xullo de 2025 pola que se dá publicidade dos convenios de colaboración subscritos no primeiro cuadrimestre do ano 2025.
Academia Galega de Seguridade Pública — III. Outras disposicións — 10/07/2025

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade da relación dos convenios subscritos pola Academia Galega de Seguridade Pública nos meses de xaneiro, febreiro, marzo e abril do ano 2025, que se incorpora como anexo desta resolución.
A Estrada, 4 de xullo de 2025
RESOLUCIÓN do 1 de xullo de 2025 pola que se ordena a publicación do Acordo do Consello da Xunta de Galicia do 30 de xuño de 2025, polo que se aproba a modificación da relación de postos de traballo de Administración especial da Administración xeral da Comunidade Autónoma de Galicia.
Consellería de Facenda e Administración Pública — III. Outras disposicións — 10/07/2025

A aprobación da modificación da relación de postos de traballo de Administración especial da Administración xeral da Comunidade Autónoma de Galicia resulta da necesidade de incardinar postos existentes conforme as escalas e especialidades dos corpos de persoal funcionario de Administración especial da Administración xeral da Comunidade Autónoma de Galicia (disposición adicional novena da Lei 2/2015, do 29 de abril, do emprego público de Galicia).
Esta incardinación xustifícase cunha dobre finalidade. Por un lado, consolidar tanto a debida especialización das funcións inherentes aos postos como a idoneidade das persoas que accedan a eles, mediante os correspondentes procedementos de selección, e/ou de mobilidade, mantendo maiormente a clasificación restante; e por outro lado, dar cumprimento ás obrigas derivadas da Lei 20/2021, do 28 de decembro, de medidas urxentes para a redución da temporalidade no emprego público.
En consecuencia, consultadas as organizacións sindicais presentes na Mesa de Negociación da Comunidade Autónoma e a Comisión de Persoal, o Consello da Xunta de Galicia na súa reunión do 30 de xuño de 2025 adoptou o seguinte acordo:
Primeiro. Aprobar a modificación da relación de postos de traballo de Administración especial da Administración xeral da Comunidade Autónoma de Galicia, nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 30 de xuño de 2025, relativo á aprobación da modificación da relación de postos de traballo de Administración especial da Administración xeral da Comunidade Autónoma de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro),
Que se publique no
Diario Oficial de Galicia
como anexo a esta resolución.
Santiago de Compostela, 1 de xullo de 2025
EXTRACTO da Resolución do 7 de xullo de 2025 pola que se establecen as bases reguladoras para a concesión de axudas, en réxime de concorrencia non competitiva, do programa #DescubreGaliciaenOutono a través dos bonos turísticos, se convocan para o ano 2025 e se abre o prazo para a adhesión dos establecementos de aloxamento turístico e axencias de viaxes (código de procedemento TU985F).
Axencia de Turismo de Galicia — III. Outras disposicións — 14/07/2025

BDNS (Identif.): 845611.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/845611
Primeiro. Persoas beneficiarias
Poderán ser persoas beneficiarias das axudas as persoas físicas maiores de idade e residentes na Comunidade Autónoma de Galicia.
Segundo. Obxecto
O obxecto é a concesión de axudas do programa #DescubreGaliciaenOutono a través dos bonos turísticos.
Terceiro. Bases reguladoras
Resolución do 7 de xullo de 2025 pola que se establecen as bases reguladoras para a concesión de axudas, en réxime de concorrencia non competitiva, do programa #DescubreGaliciaenOutono a través dos bonos turísticos, se convocan para o ano 2025 e se abre o prazo para a adhesión dos establecementos de aloxamento turístico e axencias de viaxes (código de procedemento TU985F).
Cuarto. Importe
Para a concesión destas axudas destínase un crédito de 1.000.000,00 € con cargo á aplicación orzamentaria 04.A2.761A.480.0, proxecto 2015 00006, dos orzamentos da Comunidade Autónoma de Galicia para 2025.
Quinto. Data de activación dos bonos
Os bonos estarán dispoñibles na web www.bonoturismo.gal para a súa descarga polas persoas usuarias desde as 9.00 horas do día 18 de xullo ata o 19 de decembro de 2025 e a súa validez estenderase desde o 15 de setembro ata o 25 de decembro de 2025 (ambos incluídos).
Santiago de Compostela, 7 de xullo de 2025
RESOLUCIÓN do 2 de xullo de 2025 pola que se dá publicidade das axudas concedidas ao abeiro da Resolución da Axencia de Turismo de Galicia, do 27 de decembro de 2024, pola que se establecen as bases reguladoras para a concesión, en réxime de concorrencia competitiva, de bolsas para persoas galegas residentes no exterior para a realización de estudos no Centro Superior de Hostalería de Galicia, e se procede á súa convocatoria para o curso 2025/26 (código de procedemento TU200D).
Axencia de Turismo de Galicia — III. Outras disposicións — 14/07/2025

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 18.1 das bases reguladoras da convocatoria,
Publicar no
Diario Oficial de Galicia
e na páxina web da Axencia de Turismo de Galicia (http://turismo.xunta.gal//) o resultado do proceso de concesión das bolsas e das axudas de viaxe para persoas galegas residentes no exterior para a realización de estudos no Centro Superior de Hostalería de Galicia, curso 2025/26, para o curso superior de Chef de Cociña e Pastelaría (código de procedemento TU200D), que figuran no anexo desta resolución.
Santiago de Compostela, 2 de xullo de 2025
DECRETO 56/2025, do 7 de xullo, polo que se lle concede a Medalla de Ouro de Galicia a Súa Alteza Real Dona Leonor de Borbón y Ortiz.
Consellería de Presidencia, Xustiza e Deportes — III. Outras disposicións — 10/07/2025

En atención aos méritos que concorren en Súa Alteza Real Dona Leonor de Borbón y Ortiz, Princesa de Asturias, e ao abeiro do disposto no artigo 4 do Decreto 1/1991, do 11 de xaneiro, polo que se regula a concesión da Medalla de Galicia, é vontade do Goberno galego outorgarlle a súa máis alta distinción.
Polo tanto, por proposta do conselleiro de Presidencia, Xustiza e Deportes, e logo do acordo do Consello da Xunta de Galicia na súa reunión do día sete de xullo de dous mil vinte e cinco,
Concederlle a Medalla de Ouro de Galicia a Súa Alteza Real Dona Leonor de Borbón y Ortiz, Princesa de Asturias.
Santiago de Compostela, sete de xullo de dous mil vinte e cinco
RESOLUCIÓN do 3 de xullo de 2025 pola que se dá publicidade das axudas concedidas ao abeiro da Resolución do 5 de xuño de 2024 pola que se establecen as bases reguladoras para a concesión, en réxime de concorrencia non competitiva, de subvencións para actuacións de eficiencia enerxética en empresas turísticas, incluídas no Plan de modernización e competitividade do sector turístico do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2024, con carácter plurianual (código de procedemento TU986B).
Axencia de Turismo de Galicia — III. Outras disposicións — 14/07/2025

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 19 das bases reguladoras da convocatoria,
Facer público no
Diario Oficial de Galicia
e na páxina web da Axencia de Turismo de Galicia (http://turismo.xunta.es//) o resultado do proceso de concesión das subvencións previstas, que se financiarán cun crédito de 10.148.812,62 € con cargo á aplicación orzamentaria 04.A2.761A.770.3, código de proxecto 2022 00004, que figuran no anexo desta resolución, concedidas ao abeiro da Resolución do 5 de xuño de 2024 pola que se establecen as bases reguladoras para a concesión, en réxime de concorrencia non competitiva, de subvencións para actuacións de eficiencia enerxética en empresas turísticas, incluídas no Plan de modernización e competitividade do sector turístico do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2024, con carácter plurianual (código de procedemento TU986B). Esta convocatoria foi modificada pola Resolución do 8 de abril de 2025 pola que se amplía tanto o prazo de execución das actuacións e de xustificación coma o crédito da anualidade de 2025, establecido pola Resolución do 5 de xuño de 2024 pola que se establecen as bases reguladoras para a concesión, en réxime de concorrencia non competitiva, de subvencións para actuacións de eficiencia enerxética en empresas turísticas, incluídas no Plan de modernización e competitividade do sector turístico do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2024, con carácter plurianual (código de procedemento TU986B). Unha vez efectuada esta ampliación, o importe total destas axudas ascende a 11.054.331,62 €.
Santiago de Compostela, 3 de xullo de 2025
ORDE do 3 de xullo de 2025 pola que se resolve definitivamente a convocatoria de prazas destinadas ao profesorado para a realización de itinerarios formativos para a mellora da súa competencia lingüística e comunicativa, relativos ao Programa integral de aprendizaxe de linguas estranxeiras (PIALE), para o ano 2025.
Consellería de Educación, Ciencia, Universidades e Formación Profesional — III. Outras disposicións — 14/07/2025

De conformidade co establecido no artigo 15 da Orde desta consellería do 31 de xaneiro de 2025 pola que se convocan prazas destinadas ao profesorado para a realización de itinerarios formativos para a mellora da súa competencia lingüística e comunicativa, relativos ao Programa integral de aprendizaxe de linguas estranxeiras (PIALE), para o ano 2025, esta consellería
Primeiro. Adxudicar as actividades formativas ao profesorado que se relaciona no anexo desta orde.
Segundo. Contra esta resolución as persoas interesadas poden interpoñer recurso potestativo de reposición ante a conselleira de Educación, Ciencia, Universidades e Formación Profesional no prazo dun mes contado a partir do día seguinte ao da súa publicación no DOG, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo no prazo de dous meses ante o Tribunal Superior de Xustiza de Galicia, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 3 de xullo 2025
RESOLUCIÓN do 10 de xullo de 2025, da Secretaría Xeral Técnica da Consellería do Mar, pola que se dá publicidade a unha encomenda de xestión ao medio propio Empresa Pública de Servizos Agrarios Galegos, S.A. (Seaga) para executar durante os anos 2025, 2026 e 2027.
Consellería do Mar — III. Outras disposicións — 16/07/2025

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
1. Resolución do 26 de xuño de 2025, da Consellería do Mar, pola que se lle encarga ao medio propio Empresa Pública de Servizos Agrarios Galegos, S.A. (Seaga) a realización, polo sistema de administración, dos traballos de operacións de reprodución de moluscos bivalvos de interese comercial.
– Actividade: realización dos traballos para operacións de reprodución de moluscos bivalvos de interese comercial.
– Natureza e alcance da xestión encomendada: encomenda de xestión a medios propios ao ter a Empresa Pública de Servizos Agrarios Galegos, S.A. (Seaga) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 26 de xuño de 2025 ata o 30 de novembro de 2027.
– Financiamento: tramitouse con cargo aos orzamentos da Comunidade Autónoma de Galicia para os anos 2025, 2026 e 2027, aplicación orzamentaria 16.03.723A.640.1, con código de proxecto 2024 00141, cofinanciado nun 70 % con fondos FEMPA.
Santiago de Compostela, 10 de xullo de 2025
RESOLUCIÓN do 7 de xullo de 2025 pola que se dá publicidade ás axudas concedidas ao abeiro da Resolución do 26 de decembro de 2024 pola que se establecen as bases reguladoras para a concesión, en réxime de concorrencia competitiva, de subvencións para actuacións de mellora das infraestruturas dos establecementos turísticos de aloxamento e de restauración da Comunidade Autónoma de Galicia, e se establece a súa convocatoria por anticipado de gasto para o ano 2025 (código de procedemento TU503A).
Axencia de Turismo de Galicia — III. Outras disposicións — 16/07/2025

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 25 das bases reguladoras da convocatoria,
Facer público no
Diario Oficial de Galicia
e na páxina web da Axencia de Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 04.A2.761A.770.0, proxecto 2015 00005, cun crédito de 4.500.000,00 €, que figuran no anexo I e no anexo II desta resolución, concedidas ao abeiro da Resolución do 26 de decembro de 2024 pola que se establecen as bases reguladoras para a concesión, en réxime de concorrencia competitiva, de subvencións para actuacións de mellora das infraestruturas dos establecementos turísticos de aloxamento e de restauración da Comunidade Autónoma de Galicia, e se establece a súa convocatoria por anticipado de gasto para o ano 2025 (código de procedemento TU503A).
Santiago de Compostela, 7 de xullo de 2025
EXTRACTO da Orde do 8 de xullo de 2025 pola que se redistribúen os créditos orzamentarios recollidos na Orde do 12 de febreiro de 2025, pola que se establecen as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP), aprobadas aos grupos de acción local do sector pesqueiro (GALP) no marco do Fondo Europeo Marítimo, de Pesca e de Acuicultura 2021-2027, e se convocan as correspondentes ao ano 2025 (código de procedemento PE155A).
Consellería do Mar — III. Outras disposicións — 15/07/2025

BDNS (Identif.): 815537.
De conformidade co previsto nos artigos 17.3.b) y 20.8.a) de la Lei 38/2003, do 17 de novembro, xeral de subvencións, publícase o extracto da redistribución de crédito cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/815537
Artigo único
Primeiro. Reaxústanse as anualidades previstas nas aplicacións 16.03.723C.780.0, 16.03.723C.770.0 e 16.03.723C.760.0, código de proxecto 2023 183, nas anualidades de 2025 e 2026, sen incrementar o orzamento total da convocatoria, de xeito que os créditos quedan coa distribución plurianual fixada no cadro seguinte:
O importe está cofinanciado nun 70 % polo FEMPA (tipo de actividade 3.1.2 de estratexias de desenvolvemento territorial participativo e tipo de intervención 1.4. Aplicación de estratexias de desenvolvemento territorial participativo) e do 30 % pola Comunidade Autónoma de Galicia.
Segundo. A publicación desta orde non supón a apertura dun novo prazo de presentación de solicitudes.
Disposición derradeira única
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 8 de xullo de 2025
RESOLUCIÓN do 8 de xullo de 2025, da Dirección Xeral de Patrimonio Natural, pola que se fai pública a inclusión de varias árbores e unha formación no Catálogo galego de árbores senlleiras, así como a descatalogación de tres exemplares do Catálogo galego de árbores senlleiras.
Consellería de Medio Ambiente e Cambio Climático — III. Outras disposicións — 15/07/2025

En cumprimento do disposto no artigo 4 do Decreto 67/2007, do 22 de marzo, polo que se regula o Catálogo galego de árbores senlleiras, modificado polo Decreto 10/2015, do 22 de xaneiro,
Primeiro. Facer pública a inclusión das seguintes árbores e unha formación no Catálogo galego de árbores senlleiras, mediante as seguintes resolucións:
Segundo. Facer pública a descatalogación das seguintes árbores no Catálogo galego de árbores senlleiras, mediante as seguintes resolucións:
Santiago de Compostela, 8 de xullo de 2025
CORRECCIÓN DE ERROS. Resolución do 6 de xuño de 2025, da Dirección Xeral de Cultura, pola que se publica a Resolución do 5 de xuño de 2025 de concesión de axudas convocadas mediante a Orde do 27 de xaneiro de 2025 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2025 (código de procedemento CT130A).
Consellería de Cultura, Lingua e Xuventude — III. Outras disposicións — 15/07/2025

Advertido un erro na citada resolución, publicada no
Diario Oficial de Galicia
número 114, do martes 17 de xuño de 2025, cómpre facer as seguintes correccións:
Na páxina 33679, no anexo I, onde di:
Debe dicir:
ORDE do 8 de xullo de 2025 pola que se redistribúen os créditos orzamentarios recollidos na Orde do 12 de febreiro de 2025, pola que se establecen as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP), aprobadas aos grupos de acción local do sector pesqueiro (GALP) no marco do Fondo Europeo Marítimo, de Pesca e de Acuicultura 2021-2027, e se convocan as correspondentes ao ano 2025 (código de procedemento PE155A).
Consellería do Mar — III. Outras disposicións — 15/07/2025

No
Diario Oficial de Galicia
núm. 36, do 21 de febreiro de 2025, publicouse a Orde do 12 de febreiro de 2025 pola que se establecen as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP), aprobadas aos grupos de acción local do sector pesqueiro (GALP) no marco do Fondo Europeo Marítimo, de Pesca e de Acuicultura 2021-2027, e se convocan as correspondentes ao ano 2025 (código de procedemento PE155A).
Na dita orde, o artigo 2.1 establece o financiamento ás axudas previstas por un importe total de catorce millóns seiscentos cinco mil euros (14.605.000 euros) repartidos nas seguintes anualidades e partidas orzamentarias:
Xa rematado o prazo de presentación de solicitudes da convocatoria, e unha vez instruídos os expedientes, obtívose a relación de solicitudes propostas polos GALP, con base na cal cómpre realizar unha redistribución do crédito entre partidas orzamentarias.
De acordo co disposto no artigo 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, cando a contía total máxima das subvencións convocadas se distribúa entre os distintos créditos orzamentarios, a alteración da devandita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o exposto,
Primeiro. Redistribuír o crédito para a concesión das axudas convocadas pola Orde do 12 de febreiro de 2025 pola que se establecen as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP), aprobadas aos grupos de acción local do sector pesqueiro (GALP) no marco do Fondo Europeo Marítimo, de Pesca e de Acuicultura 2021-2027, e se convocan as correspondentes ao ano 2025 (código de procedemento PE155A), co detalle que se indica a seguir:
Segundo. Esta modificación non implicará a apertura de prazo para presentar novas solicitudes.
A presente orde entrará en vigor o día da súa publicación no
Diario Oficial de Galicia
.
Santiago de Compostela, 8 de xullo de 2025
EXTRACTO da Resolución do 14 de xullo de 2025 pola que se acorda a ampliación do prazo para a presentación de solicitudes no procedemento regulado pola Resolución do 25 de abril de 2025 pola que se establecen as bases reguladoras para a concesión, en réxime de concorrencia non competitiva, das subvencións para a rehabilitación ou reforma de hoteis balneario e hoteis talaso de Galicia, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria con carácter plurianual (2025-2026) (código de procedemento TU985H).
Axencia de Turismo de Galicia — III. Outras disposicións — 17/07/2025

BDNS (Identif.): 830629.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/830629
Primeiro. Modificación do prazo de presentación de solicitudes
Modifícase o prazo de presentación de solicitudes ata o día 18 de agosto de 2025, polo que resulta ampliado o prazo regulado no artigo 10.2 das bases reguladoras da citada resolución.
Santiago de Compostela, 14 de xullo de 2025
EXTRACTO da Resolución do 14 de xullo de 2025 pola que se acorda a ampliación do prazo para a presentación de solicitudes no procedemento regulado pola Resolución do 25 de abril de 2025 pola que se establecen as bases reguladoras para a concesión, en réxime de concorrencia non competitiva, das subvencións a proxectos tractores de hoteis balneario e hoteis talaso de Galicia, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria con carácter plurianual (2025-2026) (código de procedemento TU985G).
Axencia de Turismo de Galicia — III. Outras disposicións — 17/07/2025

BDNS (Identif.): 830593.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/830593
Primeiro. Modificación do prazo de presentación de solicitudes
Modifícase o prazo de presentación de solicitudes ata o día 18 de agosto de 2025, polo que resulta ampliado o prazo regulado no artigo 10.2 das bases reguladoras da citada resolución.
Santiago de Compostela, 14 de xullo de 2025
RESOLUCIÓN do 25 de xuño de 2025, da Secretaría Xeral de Emprego e Relacións Laborais, pola que se procede á publicación das axudas concedidas en virtude da Orde do 26 de decembro de 2024 pola que se establecen as bases reguladoras, en réxime de concorrencia competitiva, das axudas destinadas a accións de fomento da prevención de riscos laborais e das axudas para a realización de actividades no ámbito de prevención de riscos laborais conforme a Lei 31/1995, do 8 de novembro, de prevención de riscos laborais e, se procede, á súa convocatoria na Comunidade Autónoma de Galicia no exercicio de 2025 (códigos de procedemento TR852A e TR852B).
Consellería de Emprego, Comercio e Emigración — III. Outras disposicións — 17/07/2025

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 27.6 da Orde do 26 de decembro de 2024 pola que se establecen as bases reguladoras, en réxime de concorrencia competitiva, das axudas destinadas a accións de fomento da prevención de riscos laborais e das axudas para a realización de actividades no ámbito de prevención de riscos laborais conforme a Lei 31/1995, do 8 de novembro, de prevención de riscos laborais, e se procede á súa convocatoria na Comunidade Autónoma de Galicia no exercicio de 2025.
Obxecto da axuda: as axudas teñen como obxecto subvencionar as accións de formación, asesoramento e fomento da prevención de riscos laborais en Galicia e para a realización de actividades no ámbito da prevención de riscos laborais, conforme a Lei 31/1995, do 8 de novembro, de prevención de riscos laborais, recollidas no artigo 2 da orde de referencia que establece como actuacións subvencionables as seguintes:
Na liña I (TR852A): cun importe total de 1.655.103 euros, accións de formación e asesoramento en materia de prevención de riscos laborais de carácter intersectorial e sectorial.
Na liña II (TR852B): cun importe total de 634.717 euros, realización de actividades no ámbito da prevención de riscos laborais, conforme a Lei 31/1995, do 8 de novembro, de prevención de riscos laborais, de carácter intersectorial e sectorial. Esta cantidade viuse minorada a un total de 620.316,05 euros, ao ser o importe total dos fondos estatais adxudicados á Comunidade Autónoma de Galicia.
Norma reguladora: Orde do 26 de decembro de 2024 pola que se establecen as bases reguladoras, en réxime de concorrencia competitiva, das axudas destinadas a accións de fomento da prevención de riscos laborais e das axudas para a realización de actividades no ámbito de prevención de riscos laborais conforme a Lei 31/1995, do 8 de novembro, de prevención de riscos laborais, e se procede á súa convocatoria na Comunidade Autónoma de Galicia no exercicio de 2025 (
Diario Oficial de Galicia
núm. 17, do 27 de xaneiro).
Crédito orzamentario: 2.275.419,05 euros (dous millóns douscentos setenta e cinco mil catrocentos dezanove euros e cinco céntimos) recollido na aplicación orzamentaria 14.02.324A.481.1, códigos de proxectos 2015 00507 e 2023 00244, dos orzamentos xerais da Comunidade Autónoma de Galicia para o ano 2025.
Santiago de Compostela, 25 de xuño de 2025
DECRETO 58/2025, do 15 de xullo, polo que se concede a Medalla de Galicia na súa categoría de ouro.
Consellería de Presidencia, Xustiza e Deportes — III. Outras disposicións — 17/07/2025

O artigo 4 do Decreto 1/1991, do 11 de xaneiro, polo que se regula a concesión da Medalla de Galicia, establece as medallas que, anualmente, se poderán outorgar nas súas distintas categorías.
Tendo en conta o previsto no artigo antes indicado, o Goberno galego ten a vontade de outorgarlles a súa máis alta distinción ás persoas que se indican a seguir.
Polo tanto, por proposta do conselleiro de Presidencia, Xustiza e Deportes e logo do acordo do Consello da Xunta de Galicia na súa reunión do día quince de xullo de dous mil vinte e cinco,
Conceder a Medalla de Ouro de Galicia a:
– Rui Moreira, alcalde de Oporto.
– Ricardo Rio, alcalde de Braga.
Santiago de Compostela, quince de xullo de dous mil vinte e cinco
ORDE do 9 de maio de 2025 pola que se dispón a renovación dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 20/05/2025

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Cámara Oficial de Comercio, Industria, Servizos e Navegación da Coruña,
A renovación de Manuel Galdo Pérez como vogal representante da Cámara Oficial de Comercio, Industria, Servizos e Navegación da Coruña no Consello de Administración da Autoridade Portuaria da Coruña.
Santiago de Compostela, 9 de maio de 2025
ORDE do 9 de maio de 2025 pola que se dispón a renovación dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 21/05/2025

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do sector pesqueiro,
A renovación de Juan Carlos Corrás Arias como vogal representante do sector pesqueiro no Consello de Administración da Autoridade Portuaria da Coruña.
Santiago de Compostela, 9 de maio de 2025
ORDE do 12 de de maio de 2025 pola que se fixa o prezo privado para a venda ao público dunha publicación.
Consellería de Cultura, Lingua e Xuventude — III. Outras disposicións — 22/05/2025

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que: «Son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Asimesmo, o artigo 51 da referida lei establece que: «Os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras. Para estes efectos, a consellería correspondente remitiralle á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Consellería de Cultura, Lingua e Xuventude, e logo do informe favorable da Consellería de Facenda, esta consellería
Artigo único
1. Queda aprobado o prezo privado de venda ao público da publicación editada pola Consellería de Cultura, Lingua e Xuventude que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 12 de maio de 2025
RESOLUCIÓN do 12 de maio de 2025 pola que se lles dá publicidade aos convenios de colaboración subscritos por esta axencia no primeiro cuadrimestre do ano 2025.
Axencia Galega de Innovación — III. Outras disposicións — 22/05/2025

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1
Darlle publicidade á relación dos convenios e addendas subscritos pola Axencia Galega de Innovación nos meses de xaneiro, febreiro, marzo e abril do ano 2025, que se incorpora no anexo I desta resolución.
Santiago de Compostela, 12 de maio de 2025
RESOLUCIÓN do 13 de maio de 2025 pola que se lles dá publicidade ás addendas, aos acordos e aos convenios de colaboración subscritos por este organismo no primeiro cuadrimestre do ano 2025.
Escola Galega de Administración Pública — III. Outras disposicións — 22/05/2025

En virtude do establecido no artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro),
Darlle publicidade á relación das addendas, os acordos e os convenios subscritos pola Escola Galega de Administración Pública, referida aos meses de xaneiro, febreiro, marzo e abril do ano 2025, que se incorpora como anexo a esta resolución.
Santiago de Compostela, 13 de maio de 2025